Pos - Junior Assosiaat
ASL Advisory, as deel van die Aucamp Scholtz Lubbe groep van entiteite, 'n gevestigde en vooraanstaande ouditeurs- en rekenmeestersfirma in Somerset-Wes, benodig 'n toepaslik gekwalifiseerde en ervare persoon vir die uitdagende pos van
Aanstelling in hierdie verantwoordelike pos verg minstens voltooide klerkskap by 'n gevestigde regsfirma, alternatiewelik by 'n professionele firma in 'n soortgelyke omgewing, asook 'n toepaslike LLB graad, met 'n sterk aanvoeling vir kommersiële transaksies en belastingaangeleenthede.
Die sleutelverantwoordelikhede behels betrokkenheid by kommersiële transaksies, hetsy deur te konsulteer tydens aanvanklike onderhandelinge en/of die strukturering van transaksies, die opstel van ooreenkomste, of instruksies te gee vir die opstel daarvan, te adviseer rakende die belastinggevolge van 'n voorgenome transaksie, of die implementering en uitvoering van hierdie transaksies. Verdere verantwoordelikhede sal ook insluit om te adviseer op grond van die Maatskappywet en ander relevante wetgewing in die bedryf.
1. Voltooide klerkskap as kandidaat prokureur;
2. Ondervinding en goeie kennis van relevante wetgewing;
3. Ondervinding en goeie kennis van die opstel van kommersiële ooreenkomste;
4. Bewese ervaring in konsultasies met en die bestuur van kliënteverhoudinge;
6. Rekenaarvaardigheid in Microsoft Office;
7. 'n Geldige rybewys en eie voertuig.
'n LLM graad in belasting, of diploma in belasting sal tot die kandidaat se voordeel wees.
Die ideale kandidaat is voorts 'n uitstekende kommunikeerder met goeie mondelingse- en geskrewe taalvaardigheid wat met selfvertroue kliëntediens van hoogstaande gehalte kan lewer. Moet beskik oor goeie leierseienskappe, basiese syfervaardighede en sterk interpersoonlike- en bestuursvaardighede. Die vermoë om selfstandig en pro-aktief te werk is 'n voorvereiste.
Rig 'n bondige CV (maksimum drie bladsye) met 'n aanduiding van u salarisverwagting aan Megan Marais by hr@asl.co.za. Die sluitingsdatum vir aansoeke is Vrydag 1 Julie 2016.
Neem asseblief kennis dat aansoeke sonder 'n aanduiding van die verwagte salaris nie oorweeg sal word nie.